กรมฝนหลวงและการบินเกษตร ร่วมกับเหล่าทัพ เร่งปฏิบัติการฝนหลวงเติมน้ำให้พื้นที่เกษตร แก้ปัญหาฝนทิ้งช่วง
นายสุรสีห์ กิตติมณฑล อธิบดีกรมฝนหลวงและการบินเกษตร กล่าวว่า กรมฝนหลวงฯ เร่งเติมน้ำให้พื้นที่เกษตร เพื่อแก้ปัญหาฝนทิ้งช่วงและลดผลกระทบความเสียหายของพื้นที่การเกษตร สืบเนื่องจากเมื่อเดือนเมษายนที่ผ่านมามีปริมาณฝนค่อนข้างมาก เกษตรกรจึงทำการเพาะปลูกเร็วขึ้น แต่เมื่อเข้าสู่ฤดูฝน ปริมาณน้ำฝนกลับมีไม่มากนัก ส่งผลต่อการขาดแคลนน้ำ ดังนั้นกรมฝนหลวงฯ จึงได้ร่วมกับเหล่าทัพปฏิบัติการฝนหลวง 13 หน่วยปฏิบัติการครอบคลุมทุกภูมิภาคของประเทศ โดยติดตามเงื่อนไขของสภาพอากาศทุกวัน วันใดที่เอื้อต่อการปฏิบัติการฝนหลวง ทั้ง 13 หน่วยจะขึ้นบินปฏิบัติการทันที เพื่อเร่งช่วยเหลือประชาชน เช่น การเติมน้ำในเขื่อนต่างๆนายกรัฐมนตรี กำชับให้กระทรวงเกษตรและสหกรณ์ รวมถึงหน่วยงานที่เกี่ยวข้องให้ติดตามสถานการณ์ภัยแล้งและเร่งปฏิบัติการฝนหลวงเพื่อช่วยเหลือประชาชนในพื้นที่ต่างๆ อย่างเต็มสามารถ พร้อมกันนี้ขอความร่วมมือประชาชนให้น้ำอย่างประหยัด เพราะปริมาณน้ำต้นทุนปีนี้มีน้อยและหากมีพื้นที่จัดทำแหล่งน้ำสำรองจะช่วยในการกักเก็บน้ำไว้ใช้ในภาวะขาดแคลนและลดความเสียหายผลผลิตทางการเกษตร